PMIndiaData/PMIndiaSum huggingface dataset:
বঙ্গলাদেশকী রাস্ত্রপতিগা লোয়ননা প্রধান মন্ত্রীগী মীফম

প্রধান মন্ত্রী নরেন্দ্র মোদীনা ঙসি নুমিৎ য়ুংবা মতমদা বঙ্গলাদেশকী রাস্ত্রপতি শ্রী মুহম্মদ অব্দুল হমিদকা হাইদরাবাদ হাউসতা উনখ্রে। মীফম মনুংদা লুচিংবা অনিনা লৈবাক অনিগী লৈনরিবা মরীদা অপেনবা ফোংদোক্নখি। ভারতকী খোংচৎতা লাকখিবা রাস্ত্রপতিনা মশা লাকপা ঙমখিদ্রবা প্রধান মন্ত্রী শৈখ হসিনাগী মায়কৈদগী নুংঙাইবা ফোংদোকপগী পাওজেল পীখি। মহাক্না বঙ্গলাদেশ সরকারগী মায়কৈদগী লৈবাক অদুদা লাকপীনবা প্রধান মন্ত্রীগী মফমদা বার্তন তৌখি। বার্তন অদু তরাম্না ওকখি। লুচিংবা অনিমক্না দিপ্লোমেসী চেনেলগী খুত্থাংদা মতম লেপথোক্নবদা য়ানখি। প্রধান মন্ত্রী শ্রী নরেন্দ্র মোদীনা হায়খি মদুদি বঙ্গলাদেশকী নীং তম্বগী লানফমদা লৈনখিবা লৈবাক অনিগী মরী অদু ভারতকী ওইনা খ্বাইদগী মরু ওইবা ওইরি। হৌখিবা চহী মঙাদা লৈবাক অনিমক্না ঙমখৈ পরিং লেপথোকপনচিংবা পন্দুনা লৈরম্লবা ৱাফম কয়া ৱারোইশিন পুকপদা চাউনা খুমাং চাউশিবা ঙম্লে। প্রধান মন্ত্রীনা বঙ্গবন্ধু শৈখ মুজিবুর রহেমানগী চাম্মা শুবা মপোক কুমওন (২০২০দা পাংথোক্কদৌরিবা) অমসুং ২০২১দা পাংথোক্কদৌরিবা বঙ্গলাদেশনা নীং তমখিবগী ৫০ শুবা কুমওন থৌরমদা পুন্না হোৎনমিন্নবগী শরুক ওইনা ভারত অমসুং বঙ্গলাদেশকী মরী অসি অনৌবা থাক অমদা পুখৎপগী মরুওইবা অদু কন্না পনখি। বঙ্গলাদেশকী রাস্ত্রপতি ২০১৯গী মে ৩০দা পাংথোকখিবা ভারতকী অনৌবা সরকারগী ৱাশক লৌবগী থৌরমদা শরুক য়ানবা ভারতকী খোংচৎতা লাকখিবনি। শক্নাইরবা মীথুংলেন অসি ২০১৪গী দিসেম্বর থাদা ভারত রাজ্যগী খোংচৎতা লোয়ননা ইন্তর্নেস্নেল সোলর এলাইন্সকী অহানবা মীফমদা শরুক য়ানবগীদমক ২০১৮গী মার্চ থাদা ওফিসিয়েল ওইবা খোংচৎতা ভারত্তা হান্ননা লাকখ্রে।
ইসরোগী কন্ত্রোল সেন্তরদগী জাতিদা পীখিবা প্রধান মন্ত্রীগী ৱারোল

ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে, ভারত ইমাগী মায় পাক্নবগীদম থবক তৌখিবা অমদি মদুগীদমক অৱাবা কয়া মায়োক্নখিবা অমসুং মহাকপু চাউথোকপা ফাওহন্নবা ক্রক ক্রক চিকখিবা অমসুং পুক্নিংদা চপ য়ুংনা লেপখিবা মীওইশিং অদু নখোয়নি। মরূপশিং, ঙসি অসি অপনবা খরা থেংনরবসু মদুনা ঐখোয়গী থৌনা শোন্থহনবা নত্তনা হেন্না কনখৎহল্লে। ঙসি ঐখোয়গী লম্বীদা অরোইবা খোংথাংদা অপনবা লাক্লবসু মদুনা ঐখোয়বু ঐখোয়গী লমথুংফমগী লম্বীদগী নাথৈদ্রি। ইচল-ইচে অমসুং ইচিল-ইনাওশিং, ঐহাক্কী বিজ্ঞানিক মরূপশিং, ঙরাং নুমিদাং লৈবাক পুম্বনা ঐখোয়গী বিজ্ঞানিক ইচল-ইচে অমসুং ইচিল-ইনাওশিংগা লোয়ননা অমত্তা ওইনা তুমখিদে। থাগী লৈমায়দা ঐখোয় য়াম্না নকশিন্না চংশিনখি অমসুং হোৎনখিবা অদু য়াম্না থাগৎনীংঙাইনি। ভারতনা ঐখোয়গী বিজ্ঞানিকশিংদা চাউথোকচরি! মখোয়না মখোয়গী খ্বাইদগী ফবশিং অদু পীরি অমসুং মতম পুম্নমক্তা ভারতপু চাউথোকহল্লি। মসি পুক্নিং থৌগৎনীংঙাই ওইবা মিৎকুপনি অমসুং ঐখোয়না পুক্নিং থৌগৎকনি! ঙরাং নুমিদাং নখোয়গী নীংবা কায়বা অমসুং ইমোসনশিং অদু ঐঙোন্দা ফাওখি অমসুং খঙবা ঙমখি। ভেহিকল অদুদগী কমুনিকেসন মাংখিবা মতম অদুদা ঐহাকসু নখোয়গী মরক্তা য়াওখি। পাউখুম পীবা ঙমদবা ৱাহং কয়া অমা লৈরি অদুবু পাউখুমশিং অদু নখোয়না পুথোক্কনি হায়বা ঐহাক্না থাজবা থম্লি। মদুগীদমক কন্না হোৎনবা তাই হায়বা ঐহাক খঙই। ঐখোয়গী খোংচৎতা ঐখোয়না সেৎবেক মচা অমা মায়োক্নবা য়াই অদুবু মসিনা ঐখোয়গী পান্দম অদু ফংবদা ঐখোয়গী থৱায় হকচিনবা অমসুং থৱায় য়াওবা অদু হন্থহল্লোইদবনি। হৌজিক্তি ঐখোয়না তৌগে খল্লিবা অদু হেন্না চেৎশিল্লে। ঐখোয়না ঐখোয়গী স্পেস প্রোগ্রাম অমসুং বিজ্ঞানিকশিংদা চাউথোকচরি, মখোয়গী হোৎনবা কনবা অমসুং পুক্নিং য়ুংবা অদুনা ঐখোয়গী নাগরিকশিংদা নত্তনা অতোপ্পা লৈবাক্কী নাগরিকশিংদসু হেন্না ফবা পুন্সি অমা ফংহল্লি। হরাওবা ফোংদোক্নবগীদমক চাউথোকচনীংঙাই ওইরবা মীকুপ কয়া অমা লাকখিনি হায়বা ভারতনা খঙই। মসিনা স্পেস প্রোগ্রামদা লাকপা মতমদা খ্বাইদগী ফবা অদু লাক্কনি। দিস্কোবর তৌনবা অনৌবা ফ্রন্তিয়রশিং অমসুং চৎনবা অনৌবা মফমশিং লৈরি। ঐখোয়গী বিজ্ঞানিকশিংদা ঐহাক্না হায়জনীংবদি, ভারতনা নখোয়গীদমক লেপ্লি। নখোয়না ঙম্লিবা মখৈ য়াম্না নকশিন্না চংশিনখি। হোৎনখিবা অদু অতাংবনি হায়না ঐহাক্না চাউথোক্না হায়জবা ঙমই। ঙসিগী তমহৌবা অসিদগী ঐখোয়না অকনবা অমসুং হেন্না ফবা হয়েং অমা ফংলগনি। ঐখোয়গী স্পেস বিজ্ঞানিকশিংগী ইমুং মনুংশিংবু ঐহাক্না থাগৎচরি। মখোয়গী মনা মনিল নাইদবা অদুবু মমল য়াম্লবা সপোর্তনা ঐখোয়না হোৎনরিবা অসিদা অচৌবা পাঙ্গল অমা পীরি। ইচল-ইচে অমসুং ইচিল-ইনাওশিং, রেসিলিয়েন্স অমসুং তেনাসিতী অসি ভারতকী ইথোসদা সেন্তরনি। ঐখোয়গী পুৱারীদা ঐখোয়বু ক্রস তৌখিবা মীকুপ কয়া অমা ঐখোয়না মায়োক্নরম্বা য়াই অদুবু ঐখোয়না নীংহন্নখিদে। মরম অদুননি ঐখোয়না সিভিলাইজেসন্দা অৱাংবা থাক্তা লেপ্লিবা। ঐখোয়না পুৱারী ওইরবা এচিবমেন্তশিং ফংখি। অনৌবা অয়ুক অমা অমসুং হেন্না ফবা হয়েং অমা লাকখিগনি। রিজল্তশিংগী মরমদা অৱাবা খল্লুদনা ঐখোয়না মাংলোমদা চংশিনলিবা অদুমক ঐখোয়গী পুৱারীনি। ঐহাক্না নখোয়দা থাজবা থম্লি। নখোয়গী মংলানশিং অদু ঐঙোন্দগী হেন্না ৱাংই। নখোয়গী মংলান্দা ঐহাক্না মপুং ফানা থাজবা থম্লি। নখোয়দগী ইন্সপাইরেসন ফংনবগীদমক ঐহাক্না নখোয়গা উন্নরি। নখোয় ইন্সপাইরেসনগী সমুদ্র অমনি অমসুং ইন্সপাইরেসনগী অহিংবা খুদম অমনি। ঐহাক্না ময়াম পুম্নমকপু নুঙাইবা ফোংদোকচরি অমসুং নখোয়না হোৎনরিবশিং অদুদা য়াইফ-পাউজেল পীজরি। হন্না-হন্না থাগৎচরি ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে, হন্না-হন্না থাগৎচরি
মন্ত্রীমন্দলনা ভারত অমসুং হোং কোং স্পিসিয়েল এদমিনিসত্রেতিব রিজন ওফ চিনাগী মরক্তা দবল তেক্সেসন এভোইদ তৌনবা অমসুং ইনকমদা তেক্সশিং অদুদা মরি লৈননা ফিস্কেল ইভাজন প্রিভেন্ত তৌনবগীদমক এগ্রিমেন্ত অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং হোং কোং স্পিসিয়েল এদমিনিসত্রেতিব রিজন (ঐছকেএসএআর) ওফ চিনাগী মরক্তা দবল তেক্সেসন এভোইদ তৌনবা অমসুং ইনকমদা তেক্সশিং অদুদা মরি লৈননা ফিস্কেল ইভাজন প্রিভেন্ত তৌনবগীদমক এগ্রিমেন্ত শেম্বদা অয়াবা পিখ্রে । এগ্রিমেন্ত অদুনা ভারত্তগী ঐছকেএসএআর অমসুং ঐছকেএসএআরদগী ভারত্তা ইনভেস্তমেন্ত, তেক্নোলোজী অমসুং পর্সোনেল ফ্লো তৌবা হেঙ্গৎহন্দুনা কন্ত্রেক্তিং পার্তি অনিমক্কী মরক্তা দবল তেক্সেসনদগী ঙাকথোকহল্লগনি অমসুং ইনফোর্মেশন পিথোক পিশিন তৌবা ফংহল্লগনি । মসিনা তেক্সকা মরি লৈনবা পোৎলমশিংদা ত্রান্সপরেন্সি হেঙ্গৎহল্লগনি অমসুং কর্ব তেক্স ইভাজন অমসুং তেক্স এভোইদেন্সতা মতেং ওইরগনি । য়ুমফম: ভারতকী ওইনা হৌজিক ফাওবদা ইনকম তেক্স এক্ত, ১০৬১গী মখাদা ইভাজনগী প্রিভেনসন নত্রগা চার্জ তৌবা য়াবা ইনকম তেক্সতগী ঙাকথোক্নবগীদমক ই-পাও পিথোক পিশিন তৌনবগী, ইনকমগী দবল তেক্সেসনগী এভোইদেন্সকীদমক মীরম নত্রগা স্পেসিফিক তেরিতোরী অমগা লোয়ননা এঘ্রিমেন্ত অমা তৌনবদা ইনকম তেক্স এক্ত ১৯৬১গী সেক্সন ৯০গী মখাদা কেন্দ্র সরকার অসি ওথোরাইজ তৌরি । মসিগী এগ্রিমেন্ত অসি ভারতনা অতোপ্পা লৈবাকশিংগা লোয়ননা চৎথরিবা অদুগা মান্নবা মওংনি ।
প্রধান মন্ত্রীনা পাৱর সেক্তর য়েংশিননবা মীফম অমা পাংথোকখ্রে

প্রধান মন্ত্রী শ্রী নরেন্দ্র মোদীনা ঙসি পাৱর সেক্তরদা মীফম অমা পাংথোকখ্রে অমদি কোবিদ-১৯গী ইম্পেক্তকী স্তোক লৌখ্রে। মহাক্না সেক্তর অসিগী সস্তেনেবিলিতী, রেসিলিয়েন্স অমসুং ইফিসেন্সী হেঙ্গৎহন্নবগীদমক তোঙান-তোঙানবা রিফোর্মশিংসু খন্ন-নৈনখি। খন্ন-নৈনখিবশিং অদুদা ইজ ওফ দুয়িং বিজিনেস, রিন্যুয়েবলগী প্রোপাগেসন, কোলগী সপ্লাইদা ফ্লেক্সিবিলিতী, পব্লিক-প্রাইবেৎ পার্তনরশিপশিংগী থৌদাং অমসুং পাৱর সেক্তরদা ইনবেস্তমেন্ত হেঙ্গৎপগা মরী লৈনবা খোংথাংশিং য়াওরি। প্রধান মন্ত্রীনা ইকোনোমী ফগৎহনবদা পাৱর সেক্তরগী মরুওইবা অদু ফোংদোকখি। প্রাইবেৎ ইনবেস্তমেন্তশিংগী পুক্নিং চিংশিন্নবগীদমক কন্ত্রেক্তশিংগী ইফেক্তিব ইনফোর্সমেন্তকী দরকার ওইবদসু খন্ন-নৈনখি। মহাক্না কঞ্জুমর সেন্ত্রিসিতীগী মরু ওইবদা অকনবা ৱাফম থমখি অমদি কঞ্জুমর পুম্নমক্তা ২৪x৭ ক্বালিতী অমসুং রেলিয়েবল পাৱর সপ্লাই তৌবগী পান্দমগী মায়কৈদা থবক তৌনবা পাউতাক পীখি। হেন্না ফবা গবর্নান্সকা লোয়ননা তারিফ রেস্নেলাইজেসন অমসুং মতম চানা সবসিদীশিং রিলিজ তৌবা য়াওনা দিস্ত্রিব্যুসন কম্পেনীশিং ফগৎহনবগী খোঙথাংদসু খন্ন-নৈনখি। মীফম অদুদা হোম মিনিস্তর, ফাইনান্স মিনিস্তর, পাৱর, স্কিল অমসুং এন.আর.ই.গী রাজ্য মন্ত্রী অমসুং ফাইনান্সকী রাজ্য মন্ত্রীগা লোয়ননা ভারত সরকারগী মকোক থোংবা ওফিসিয়েলশিংনা শরুক য়াখি।
প্রধানমন্ত্রীনা ন্যু য়োর্ক সিতীদা চৎথখিবা তেরর এতেক্ত অদু য়ানিংদবা ফোংদোকখ্রে

প্রধানমন্ত্রী শ্রী নরেন্দ্র মোদীনা ন্যু য়োর্ক সিতীদা চৎথখিবা তেরর এতেক্ত অদুদা য়ানিংদবা ফোংদোকখ্রে । প্রধানমন্ত্রীনা হায়খি “ন্যু য়োর্ক সিতীদা চৎথখিবা তেরর এতেক্ত অদু য়াম্না কন্না য়ানিংদবা ফোংদোক্লি । লৈখিদ্রবশিংগী ইমুং মনুংগী অৱাবদা শরুক য়াজরি অমসুং অশোকপশিং অদুগীদমক্তা ইশ্বরগী মফমদা থৌনিজরি” ।
মন্ত্রীমন্দলনা বাইওমেদিকেল রিসর্স কেরীয়র প্রোগ্রাম চহী মঙা শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বাইওমেদিকেল রিসর্স কেরীয়র প্রোগ্রাম (বি.আর.সি.পি.) অমসুং ৱেলকম ত্রস্ত (দবল্যু.তি.)/ দি.বি.তি. ইন্দিয়া এলাইন্সপু হৌদোকখিবা চহী ১০গী মতম (২০০৮-০৯দগী ২০১৮-১৯ ফাওবা)দা অনৌবা চহী মঙাগী ফেজ অমা (২০১৯-২০দগী ২০২৩-২৪ ফাওবা) মখা তানা চত্থবদা অয়াবা পীখ্রে। অমরোমদা দিপার্তমেন্ত ওফ বাইওতেক্নোলোজী (দি.বি.তি.)না মখোয়গী ৱারেপ অদু দবল্যু.তি.দগী শরুক অনি হেঙ্গৎলে। অপুনবা শেনফম লুপা কোতি ১০৯২গী মনুংদা দি.বি.তি. অমসুং দবল্যু.তি.গী শরুক অসি মথংশিৎনা লুপা কোতি ৭২৮ অমসুং লুপা কোতি ৩৬৪ ওইগনি। প্রোগ্রাম অসিনা ১:১গী পার্তনরশিপ অমদা মখোয়দা চহী ১০ শেল থাদখিবা মতম অদুগী মনুংদা ভারত্তা অনৌবা থাক্কী বাইওমেদিকেল রিসর্সতা খ্বাইদগী ৱাংবা মালেমগী থাক্তা মসিগী ওবজেক্তিবশিং অদু মপুং ফাহনখি। মখা চত্থগদৌরিবা ফেজ অসিদা ক্লিনিকেল রিসর্স হেঙ্গৎহন্নবা অমদি ভারত্তা হকশেলগী লমদা মায়োক্নরিবা মরুওইবশিং কোকহন্নবা মাইকৈদা থবক তৌগনি।
প্রধান মন্ত্রী অমসুং য়ুনাইতেদ স্তেৎসকী রাষ্ট্রপতি দোনাল্দ জে. ত্রম্পনা অনৌবা চহীনা লাকপদা অমনা অমগী মফমদা য়াইফ-পাওজেল পীনখ্রে

প্রধান মন্ত্রী শ্রী নরেন্দ্র মোদী অমসুং য়ুনাইতেদ স্তেৎসকী রাষ্ট্রপতি দোনাল্দ জে. ত্রম্পনা ঙরাং নুমিদাং তেলিফোন্দা অনৌবা অমনা অমগী মফমদা য়াইফ-পাওজেল পীনখ্রে। মখোয়না ২০১৮দা চত্থখিবা ইন্দিয়া-য়ু.এস. স্ত্রেতেজিক পার্তনরশিপকী প্রোগ্রেসতা অপেনবা ফোংদোক্নখি। মখোয়না ন্যু ২+২ দাইলোগ মেকানিজম হৌদোকপা অমদি ভারত. য়ু.এস. অমসুং জপানগী ওইবা ত্রাইলেতরেল সম্মিৎকুম্বা দিবেলপমেন্তশিংদা অহেনবা ফোংদোক্নখি। লুচিংবা অনিনা ঙাকশেল, তেরোরিজম অমসুং ইনর্জী থেংনবা অমদি রিজনেল অমসুং গ্লোবেল ইশুশিংদা কোওর্দিনেসন্দা বাইলেতরেল কোওপরেসন হেঙ্গৎহনবগী পোজিতিব ওইবা ৱাফমশিং ফোংদোক্নখি। ২০১৯দা ইন্দিয়া-য়ু.এস. বাইলেতরেল রেলেসনশিং মখা তানা হেঙ্গৎহন্নবা মখা তানা পুন্না থবক তৌমিন্ননবা মখোয়না য়ানখি।
প্রধান মন্ত্রীনা নেস্নেল দে থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা মহাক্কী বঙ্গলাদেশকী নুমিৎ নিনিগী খোঙচৎতা বঙ্গলাদেশকী নিং-খা তম্বগী গোল্দন জুবিলিদা গেস ওফ ওনর ওইনা বঙ্গলাদেশকী রাস্ত্রপতী, হিস এক্সেলেন্সি মিস্তর মোহমদ অব্দুল হামিদ; বঙ্গলাদেশকী প্রধান মন্ত্রী হার এক্সেলেন্সি শৈখ হসিনা; শৈখ মুজিবুর রহমনগী মচলনুপী শৈখ রেহনা;মুজিব বোর্শো থৌরম পাংথোকপগী নেস্নেল ইম্প্লিমেন্তেসন কম্মিতীগী চীফ কোওর্দিনেতর, দাঃ কমল অব্দুল নাসির চৌধুরী অমসুং অতৈ দিগ্নতরীশিংগা লোয়ননা শরুক য়াখি। থৌরম অসি তেজগাউনগী নেস্নেল পেরেদ স্ক্ব্যর পাংথোকখি। হায়রিবা অসিদা বঙ্গলাদেশকী জাতিগী মপা বঙ্গবন্ধু শৈখ মুজিবুর রহমনগী চহিচা শুবা মপোক কুমোনগী নিংশিং থৌরমসু পাংথোকখি। কুরান, ভগবত গীতা, তৃপিতকা অমসুং বাইবলগী শেংলবা লাইরিকশিং পাথোকপনা থৌরম অসিগী মরুওইনা হৌদোকপা ওইখি। “দ ইতর্নেল মুজিব” হায়না মিংথোনবা ভিদিও অমা উৎতুনা বঙ্গলাদেশকী নিং-খা তম্বগী গোল্দন জুবিলি নিংসিংদুনা মখা তাখি। অখন্নবা থৌরম অসিবু পাংথোক্নবা থীম ওইবা ইশৈ অমা খুদোল তৌখি। থৌরম অসিদা “দ ইতর্নেল মুজিব” হায়না মিংথোনবা এনিমেসন ভিদিও অমসু উৎখি। বঙ্গলাদেশকী আর্ম ফোর্সেসকী অখন্নবা থৌরম অমা আর্ম ফোর্সেস অসিনা বঙ্গলাদেশ লৈবাক্কীদমক লৌরিবা থৌদাং উৎপা থৌরম অমা খুদোল তৌখি। দাঃ কমল অব্দুল নাসির চৌধুরীনা ৱেলকম এদ্রেস পীখি। প্রধান মন্ত্রী নরেন্দ্র মোদী অমসুং ইন্দিয়ন আর্ম ফোর্সেস্না ১৯৭১দা বঙ্গলাদেশকী নিংতম লান্দা হকথেংননা শরুক য়াখিবা অসিবু মশক খঙবা উৎলি। স্তেতকী মকোক থোংবা কয়া অমা, সরকারগী মকোক থোংবা কয়া অমা অমসুং শক্নাইরবা কয়া অমগী থাগৎ ৱাহৈশিং উৎখি। প্রধান মন্ত্রী নরেন্দ্র মোদীনা শৈখ মুজিবুর রহমন্দা লৈখিদ্রবা মতুংদা পীবা গান্ধী পীচ প্রাইজ ২০২০ অসি শৈখ মুজিবুর রহমনগী মচলনুপী শৈখ রেহনাদা মহাক্কী মচে প্রধান মন্ত্রী শৈখ হসিনা য়াওনা শরুক য়ারিঙৈদা খুৎশিন্নখি। হায়রিবা শকখঙবিবা অসি মহাক্না সমাজগী, ইকোনোমিক অমসুং রাজনিতীগী অওনবা কয়া অমা অহিংসা অমসুং গান্ধীয়ন মেথদকী মতেংনা পুরকপদা লৌখিবা থৌদাংশিংগীদমক পীখিবনি। প্রধান মন্ত্রীনা মহাক্কী ৱা ঙাংবদা মহাক্না দিগ্নতরীশিংবু থাগৎপা ফোংদোকখি, থৌরম অসিগী মরুওইবা উৎখি অমসুং লৈবাক অনি অসিগী লৈনরিবা মরী অসিগী মখল কয়াগী থবকশিং পনখি। শৈখ রেহনানা মখা তানা ৱা ঙাংলদুনা প্রধান মন্ত্রী নরেন্দ্র মোদীদা ‘ইতর্নেল মুজিব মেমেন্তো’ খুদোল তৌখি। বঙ্গলাদেশকী রাস্ত্রপতী মিস্তর মোহমদ অব্দুল হমিদনা মহাক্না ৱা ঙাংবদা প্রধান মন্ত্রী অমসুং ভারতকী প্রজাশিংবু থাগৎপা ফোংদোকখি অমসুং ১৯৭১দা বঙ্গলাদেশকী নিংতম লান্দা থৌদাং লৌখিবা অসিদা থাগৎপা ফোংদোকখি। প্রধান মন্ত্রী শৈখ হসিনানা মহাক্কী ৱা ঙাংবদা প্রধান মন্ত্রী নরেন্দ্র মোদীবু কোবিদ-১৯ লায়চৎ মরক অসিদা মশামক থৌরম অসিদা শরুক য়ারিবা অসিদা থাগৎপা ফোংদোকখি। মহাক্না ভারত সরকারবু মতম লৈবা খিবিক্তা বঙ্গলাদেশতা মতেং পাংবিবগীদমক থাগৎপা ফোংদোকখি। থৌরম অসিগী মপুং ওইনা পাংথোক্কদবা থৌরম অসি কলচরেলগী থৌরম্না মখা তাখি। পন্দিত অজোয় চক্রবর্তী, শক্নাইরবা হিন্দুস্তানী ক্লাসিকেল বোকেলিস্তনা দিগ্নতরী অমসুং ভাবকশিংবু পুক্নিং চিংশিনখি। এ.আর. রহমনগী নুশিরবা খোঙজেলনা মীওই কয়াগী পুক্নিংবু চিংশিনখি। কলচরেলগী থৌরম অসিদা ইশৈ, জগোই কয়া অমগা লোয়ননা লোইশিনখি।
মন্ত্রীমন্দলনা ভারত অমসুং ফ্রান্সকী মরক্তা মহৈ মশিংগী ওইবা ক্বালিফিকেশনশিংগী ম্যুচুয়েল রিকোগনিসন লাইথোকহন্নবা এগ্রীমেন্ত অমা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা মহৈ মশিংগী ওইবা ক্বালিফিকেশনশিংগী ম্যুচুয়েল রিকোগনিসন লাইথোকহন্নবা অমসুং লৈবাক অনিগী মরক্তা শকখংলবা এজুকেস্নেল ইনস্তিত্যুসনশিংদা মহৈরোইশিংনা মহৈ তম্বদা লৌরিবা মতম অদু অচুম্বা মওংদা এপ্রুব তৌনবা এগ্রীমেন্ত অমা খুৎয়েক পীনবদা অয়াবা পীখ্রে। এগ্রীমেন্ত অসি ফ্রান্সকী রাষ্ট্রপতিগী ভারত খোংচৎ মনুংদা খুৎয়েক পীনরবা য়াই। এগ্রীমেন্ত অসি খুৎয়েক পীনবনা ভারত অমসুং ফ্রান্সকী মরক্তা এজুকেসনগী মরি চেৎশিলহনবদা মতেং ওইরগনি। এগ্রীমেন্ত অসিনা লৈবাক অনিমক্কী মহৈরোইশিংনা অমনা অমগী লমদা মখা তানা মহৈ মশিং তম্বদা পুক্নিং থৌগৎলগনি।
পি.এম.না ভারতনা কমদৌনা ঐখোয়গী লৈবাক অসি শেমগৎলকখিবা মীওইশিং নীংশিংলিবগে হায়বসিদা য়ুম্ফম ওইবা ৱারেং অমা সেয়র তৌরক্লি

প্রধান মন্ত্রী শ্রী নরেন্দ্র মোদীনা নামো এপকী বিকাস য়াত্রা সেক্সন্দা ৱারেং অমা সেয়র তৌরক্তুনা ভারতনা কমদৌনা ঐখোয়গী লৈবাক অসি শেমগৎলকখিবা মীওইশিং নীংশিংলিবগে হায়বসিদা চাউরাকপা শক্তম অমা উৎলি‍। প্রধান মন্ত্রীনা ত্বীত তৌরকখিবদা; “চহি অসিদা ঐখোয়গী নীংতম লান্মীশিংগী মফমদা শর্দ্ধাঞ্জলি কৎচনবগী তাঞ্জা অমা ওইনা ঐখোয়না অজাদি কা অমৃৎ মহোৎসব পাঙথোক্লি‍। নামো এপকী বিকাস য়াত্রা সেক্সন্দা য়াওরিবা ৱারেং অসিনা ভারতনা কমদৌনা ঐখোয়গী লৈবাক অসি শেমগৎলকখিবা মীওইশিং নীংশিংলিবগে হায়বগী শক্তম অমা উৎলি‍। #8YearsOfPreservingCulture" প্রধান মন্ত্রীনা ভারতকী নীংথিরবা নাৎপু ঙাক শেন্দুনা থম্নবা লৈঙাক্কী থবক থৌরমশিং উৎপা মাইগোভকী ত্বীত পরিং অমসু সেয়র তৌরকখি‍। প্রধান মন্ত্রীনা ত্বীত তৌরকখিবদা; “ঐখোয়না ঐখোয়গী নীংথিরবা নাৎকীদমক চাউথোকচরি অমদি মসিবু হরাও তয়াম্না পাঙথোক্নবা অমদি ঙাক শেন্দুনা থম্নবগী থবক পায়খৎনবা তাঞ্জা ফংবদা ঐখোয়না পুক্নিংদা নোল্লুকপগী ইথিল অমা ফাওরি”
প্রধান মন্ত্রী শ্রী নরেন্দ্র মোদীনা মালেসিয়ান পর্লিয়ামেন্তকী মেম্বর দতুক সেরি অনৱর ইব্রাহিমগা উনখ্রে

মালেসিয়ান পর্লিয়ামেন্তকী মেম্বর অমদি মালেসিয়াগী পার্তি কিয়াদিলন রক্যৎ পার্তীগী লুচিংবা দতুক সেরি অনৱর ইব্রাহিমনা ঙসি প্রধান মন্ত্রী নরেন্দ্র মোদীগা উনখ্রে। শ্রী ইব্রাহিমনা মালেসিয়া পর্লিয়ামেন্তকী মেম্বর অনি শ্রী কেশবন সুব্রমনিয়ম অমসুং শ্রী সন্থরা কুমার রমানাইদুশু লোইনরকখি। হন্দক্তা পাংথোকখিবা মীখলদা পি.কে.আর. পার্তীগী প্রসিদেন্ত ওইনা মহাকপু খল্লকপদা প্রধান মন্ত্রীনা শ্রী ইব্রাহিমগী মফমদা নুঙাইবা ফোংদোকখি। প্রধান মন্ত্রীনা ২০১৮গী মে থাদা মখোয়না মালেসিয়াদা উনখিবা অদু নৌহৌনা নিংশিংখি। প্রধান মন্ত্রীনা মালেসিয়াগী প্রধান মন্ত্রী দাক্তর মহাতির মোহমদকী মফমদা মহাক্কী ওইবা য়াইফ পাওজেল পীখি। লুচিংবা অনিনা ম্যুচেল ইন্তরেস্তকী ওইবা বাইলেতরেল, রিজনেল অমসুং গ্লোবেলগী ওইবা ৱাফমদা খন্ন-নৈনখি।
প্রধান মন্ত্রী অমসুং স্পেনগী প্রধান মন্ত্রীগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি স্পেন সরকারগী রাস্ত্রপতি (প্রধান মন্ত্রীগা ফম মান্নবা) পেদ্রো সনচেজ পেরেজ-কাস্তেজোনগা তেলেফোন্দা ৱারী শানখ্রে। লুচিংবা অনিমক্না কোবিদ-১৯ লাইচৎনা ওইহল্লক্লিবা মালেমগী শিংনবশিংগী মতাংদা খন্ন-নৈনখি। প্রধান মন্ত্রীনা স্পেন্দা মীওই কয়া লৈখিদবদা থমোয় শোক্না অৱাবা ফোংদোকখি অমদি হৌজিক-হৌজিক লাইনা অসিনা শোকহল্লিবশিং অদু অথুবা মতমদা ফগৎলক্নবা মহাক্না থৌনিখি। প্রধান মন্ত্রীনা স্পেনগী লুচিংবদা থাজবা পীখি মদুদি ভারতনা স্পেনগী থৌনা ফনা হোৎনরিবশিংগা লোয়ননা পুন্না লেপ্লি অমদি খ্বাইদগী ফবা অদু ফংনবগীদমক তেংবাংনবা থৌরাং তৌগনি। লুচিংবা অনিমক্না গ্লোবেল হেল্থ ক্রাইসিস থেংননবগীদমক ইন্তর্নেস্নেল কোওপরেসনগী মরুওইবা অদু য়ানখি। স্পেনগী প্রধান মন্ত্রীনা প্রধান মন্ত্রীগী মিৎয়েংদা য়ানীংবা ফোংদোকখি মদুদি পোস্ত কোবিদ ইরাগীদমক মালেম অসিনা গ্লোবেলাইজেসনগী অনৌবা হ্যুমেন-সেন্ত্রিক কনসেপ্ত অমা দিফাইন তৌবা দরকার ওইরি। লুচিংবা অনিমক্না লাইচৎনা মরম ওইদুনা মশা-মশাগী য়ুমদা লেংদনা লৈরিবা মীওইশিংগী সাইকোলোজিকেল অমদি ফিজিকেল হেল্থ লাইনা ফংহন্নবগীদমক য়োগ অমসুং ত্রেদিস্নেল হর্বল মেদিসিনশিং শিজিন্নবদা য়ানীংবা ফোংদোক্নখি। মখোয়না ৱাফম অসিদা য়ানবা পুরকখি মদুদি মখোয়গী তীমশিংনা কোবিদ-১৯গী ফিভম অমসুং মসিদগী ওইরক্লিবা মথৌ তাবশিংগা মরী লৈননা লেপ্প লৈতনা পাউ ফাওনগনি।
লদাখকী য়ুনিয়ন তেরিতোরীগীদমক ইন্তিগ্রেতেদ মল্তি-পর্পোস কোর্পোরেসন অমা শেমগৎনবা কেবিনেতনা অয়াবা পীখ্রে

লদাখকী য়ুনিয়ন তেরিতোরীগীদমক ইন্তিগ্রেতেদ মল্তি-পর্পোস কোর্পোরেসন অমা শেমগৎনবা প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা অয়াবা পীখ্রে৷ কোর্পোরেসন অসিগীদমক লুপা ১,৪৪,২০০-লুপা ২,১৮,২০০ লেবেলগী পে স্কেলদা মেনেজিং দাইরেক্তরগী পোস্ত অমা থম্নবসু কেবিনেত অসিনা অয়াবা পীখ্রে৷ কোর্পোরেসন অসিগী ওথোরাইস সেয়র কেপিতেল অসি লুপা কোতি ২৫ ওইরগনি অমসুং রিকরিং এক্সপেন্দিচর অসিনা চহি অমদা লুপা কোতি ২.৪২গী চাং ওইরগনি৷ মসি অনৌবা ইস্তাব্লিশমেন্ত অমনি৷ হৌজিক-হৌজিক্কী ওইনা, লদাখকী নৌনা শেম্লিবা য়ু.তি. অসিদা অসিগুম্না মান্নবা ওর্গনাইজেসন অমতা লৈতে৷ কোর্পোরেসন অসিনা তোঙান তোঙানবা চাওখৎ-থৌরাংগী থবকশিং পাংথোক্কদৌরিবনা এপ্রুবেল অসি এমপ্লোইমেন্ত জেনেরেসনগী ওইনদি ইনহিরেন্ত পোতেন্সিয়েল অমা লৈ৷ কোর্পোরেসন্না ইন্দস্ত্রী, তুরিজম, ত্রান্সপোর্ত অমসুং লোকেল প্রদক্তশিং অমসুং খুৎকী পোত্থোক মার্কেতিং তৌনবা হোৎনরগনি কোর্পোরেসন অসিনা লদাখতা ইনফ্রাস্ত্রকচর দিবলপমেন্ত পুরক্নবা মরু ওইবা কন্সত্রক্সন এজেন্সী ওইনা থবক তৌরগনি কোর্পোরেসন শেমগৎলকপা অসিনা লদাখকী য়ুনিয়ন তেরিতোরীদা ইনক্লুসিব অমসুং ইন্তিগ্রেতেদ দিবলপমেন্ত পুরক্লগনি৷ মসিনা মফম অদুদা সোসিয়ো-ইকোনোমিক দিবলপমেন্ত পুরক্লগনি৷ দিবলপমেন্তগী ইমপেক্ত অসি মল্তি-দাইমেন্সনেল ওইরগনি৷ মসিনা হ্যুমেন রিসোর্চশিং চাওখৎহনবদা অমসুং হেন্না নিংথীনা শিজিন্নহনবদা মতেং পাংলগনি৷ মসিনা মফম অদুদা গুদস অমসুং সর্ভিসেস পুথোকপা হেনগৎহল্লগনি অমসুং মখোয়গী সপ্লাই অদু লাইথোকহল্লগনি৷ মতৌ অসুম্না, এপ্রুবেল অসিনা অত্মনির্ভর ভারতকী পান্দম অসি ফংনবা হোৎনবদা মতেং পাংলগনি৷ বেক্তগ্রাউন্দ: জম্মু অমসুং কাশ্মীর রিওর্গনাইজেসন এক্ত, ২০১৯গী মতুং ইন্না, জম্মু অমসুং কাশ্মীরগী হান্নগী রাজ্য অসি অমুক হন্না শেমখিবনা লদাখকী য়ুনিয়ন তেরিপোরী অসি(লেজিসলেচর য়াওদনা) ৩১.১০.২০১৯দা শেমখিবনি৷ লদাখকী য়ুনিয়ন তেরিতোরী অমসুং জম্মু অমসুং কাশ্মীরগী য়ুনিয়ন তেরিতোরীগী মরক্তা জম্মু অমসুং কাশ্মীরগী মমাং মতমদা লৈরম্বা রাজ্য অদুগী এসেতশিং অমসুং লাইয়েবিলিতীশিং খাইদোক্নবগী মতাংদা রিকম্মেন্দেসনশিং শেম্ননবগীদমক জম্মু অমসুং কাশ্মীর রিওর্গনাইজেসন ওক্ত, ২০১৯গী সেক্সন ৮৫গী মখাদা এদভাইজরী কম্মিতী অমা শেমখি৷ হায়রিবা কম্মিতী অসিনা লদাখকী তঙাই ফদবা অসিগী মতুং ইন্না তোঙান তোঙানবা চাওখৎ-থৌরাংগী থবকশিং পাংথোক্নবা চান্নবা মেনদেৎ অমগা লোইননা অন্দামন অমসুং নিকোবর আইলেন্দস ইন্তিগ্রেতেদ দিবলপমেন্ত কোর্পোরেসন লিমিতেদ(এ.এন.আই.আই.দি.সি.ও.)কা হাইরপ মান্নবা ইন্তিগ্রেতেদ ইনফ্রাস্ত্রকচর দিবলপমেনম্ত কোর্পোরেসন লিমিতেদ শেমগৎনবা খঙহনখি৷ মসিগী মতুং ইন্না, ২০২১গী এপ্রীল থাদা শেল-থুম মন্ত্রালয়গী কম্মিতী ওন ইস্তাব্লিশমেন্ত এক্সপেন্দিচর(সি.ই.ই.)না রিকম্মেন্দ তৌখিবা লদাখকী য়ুনিয়ন তেরিতোরীদা কোর্পোরেসন অসি শেমগৎনবগীদমক লদাখকী য়ুনিয়ন তেরিতোরী অসিনা মন্ত্রালয় অসিদা প্রপোজেল অমা থাখি৷
নবেম্বর ২-৪, ২০১৯ ফাওবা প্রধান মন্ত্রী থাইলেন্দা চৎকনি

ঙসি প্রধান মন্ত্রী নরেন্দ্র মোদী বেঙ্কোক্তা চৎখ্রে। অসিয়ান-ইন্দিয়া মীফম, ইস্ত এসিয়া সমিৎ অমসুং আর.সি.ই.পি.গী মীফম অমা য়াওনা অসিয়ানগা মরি লৈনবা মীফম কয়াদা মহাক শরুক য়াগনি। মরুওইবা নাকল অনিগী অমসুং মালেমগী ৱাফমশিং খন্ননবা মহাক্না মালেমগী মরুওইবা লুচিংবা কয়াগা মীফমশিং পাংথোক্কনি। মহাক্কী থাদোকপগী ৱারোলদা প্রধান মন্ত্রীনা হায়খি ঐখোয়গী এক্ত ইস্ত পোলিসী য়াওনা ভারতকী মপান লৈবাক্কী থৌশিলদা অসিয়ানগা মরি লৈনবা মীফমশিং অসি য়াম্না মরুওইবা ঙাক্তনি। ইস্ত এসিয়া সমিৎকী মরুওইবা পল্লদুনা প্রধান মন্ত্রীনা হায়খি মসিনা ইন্দো-পেসিফিক লমদমদা ঐখোয়গী পান্দম পুথোক্নবগী খুদোংচাবা অমা পীরে। ঙসি ভারতকী মতম নুমিদাংৱাইরমগী পুং ৬তা বেঙ্কোক্তা মীয়ামগী থৌরম ‘সাৱাসদি পি.এম. মোদী’দা প্রধান মন্ত্রী শ্রী নরেন্দ্র মোদী ৱা ঙাংগনি। থাইলেন্দা লৈবা ভারত মচাশিংনা মতেং পাংলিবা অসি থাগৎলদুনা প্রধান মন্ত্রীনা হায়খি মহাক্না মখোয়গা উনগনি।
মন্ত্রীমন্দলনা ইন্সতিত্যুৎ ওফ চার্তর্দ একাউন্তেন্ত ওফ ইন্দিয়া অমসুং সাউদী ওর্গনাইজেসন অমসুং সর্তিফাইদ পব্লিক একাউন্তেন্তকী মরক্তা তৌনখিবা এম.ও.য়ু. অমুক নৌথোকহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ২০১৪দা খুয়েক পীনখিবা য়ানৱারোল অমুক নৌথোকহনবদা অয়াবা পীখ্রে, মদুনা ইন্সতিত্যুৎ ওফ চার্তর্দ একাউন্তেন্ত ওফ ইন্দিয়া (আই.সি.এ.আই.) অমসুং সাউদী ওর্গনাইজেসন অমসুং সর্তিফাইদ পব্লিক একাউন্তেন্ত (এস.ও.সি.পি.এ.)কী মরক্তা কোর্পোরেৎ গোভর্নেন্স, তেক্নিকেল রিসর্স অমসুং এদভাইস, ফোরেন্সিক একাউন্তিং, অপীকপা অমসুং ময়াই ওইবা থাক্কী প্রেক্তিসশিং (এস.এম.পি.), ইস্লামিক ফাইনান্স, কন্তিন্যুইং প্রোফেস্নেল দিবেলপমেন্ত (সি.পি.দি.) অমসুং অতৈ হিরমশিংদা তেংবাং পীনবা হেনগৎহন্নবা থবক পাইখৎলি। মরু ওইবা শাফুঃ আই.সি.এ.আই.গী মেম্বরশিং, মহৈরোইশিং অমসুং মখোয়গী লুপশিংগী কান্ননবা লৈনরিবা মরি অদুবু চাউখৎহন্নবা পুন্না থবক তৌমিন্ননবগী পান্দম লেপথোকখি। য়ানা ৱারোল অসিনা আই.সি.এ.আই.গী মেম্বরশিংদা মখোয়গী প্রোফেস্নেল হোরাইজনবু পাকথোক চাউথোকহন্নবা তাঞ্জা পীগনি। মসি মফম অদুগী মীওইশিংদা কেপাসিতী বিল্দিং চেৎশিলহন্নবগীদমক লুপ অমগী মতৌগুম্না থবক তৌগনি। য়ানা ৱারোল অসিনা একাউন্তিং অমসুং ওদিতিং প্রোফেসন্দা ইনোৎ হাপ্পদা আই.সি.এ.আই.দা মতেং পাংগনি। মসিদগী প্রোফেসন অসি চাউখৎপা পুরক্কনি। কান্নবা ফংবশিং: আই.সি.এ.আই.গী ইস্তর্ন প্রোভিন্সতা চেপ্তর ৩ চেৎনা লৈরি। মদুগী মনুংদা জেদ্দা, রিয়াধ অমসুং সাউদী আরব য়াওরি। মদুদা আই.সি.এ.আই.গী মেম্বর ২০০দগী হেন্না তোঙান তোঙানবা প্রোফেস্নেলগী থাক্তা থবক তৌরি। য়ানা ৱারোল অসিদগী আই.সি.এ.আই. অমসুং এস.ও.সি.পি.এ.গী মরক্তা অচেৎপা মরি শেমগৎলগনি। মসিনা ভারতকী চার্তর্দ একাউন্তেন্তপু ভারত্তা অমসুং ইস্তর্ন প্রোভিন্সকী ইম্প্লোয়রশিংদা মশানা মশাবু হেন্না থাজবা ঙমহল্লগনি। মতৌ অসুম্না ভারতকী চার্তর্দ একাউন্তেন্তশিংগীদমক্তা থবক্কী খুদোংচাবা শেম্লগনি। য়ুম্ফমঃ ইন্সতিত্যুৎ ওফ চার্তর্দ একাউন্তেন্ত ওফ ইন্দিয়া (আই.সি.এ.আই.) অসি স্তেত্যুতোরী বোদী অমনি মসি সংসদনা পুথোকপা এক্ত অমগী মখাদা শেমখিবনি। চার্তর্দ একাউন্তেন্ত এক্ত, ১৯৪৯ অসিনা ভারত্তা চার্তর্দ একাউন্তেন্তকী মথৌ পাংথোকহল্লি। সাউদী অরবকী নিংথৌ লৈঙাক্কী মখাদা সাউদী ওর্গনাইজেসন অমসুং সার্তিফাইদ পব্লিক একাউন্তেন্ত (এস.ও.সি.পি.এ.) শেমখি, মদুনা লৈবাক অসিদা একাউন্তেন্সী অমসুং ওদিতিং প্রোফেসনশিং য়োকখৎলি।
প্রধান মন্ত্রীনা ৱর্ল্দ হেল্থ দেদা মীয়ামদা য়াইফ পাউজেল পীখ্রে অমসুং মীওই খুদিংগী হকশেল ফনা লৈনবা থৌনিজখ্রে

প্রধান মন্ত্রী, শ্রী নরেন্দ্র মোদীনা ৱর্ল্দ হেল্থ দেদা মীয়ামদা য়াইফ পাউজেল পীখ্রে অমসুং মীওই খুদিংগী হকশেল ফনা লৈনবা থৌনিজখ্রে। হেল্থ সেক্তরগা মরী লৈনবা মীওই খুদিংবু মহাক্না থাগৎখি। অয়ূশমান ভারত অমসুং পি.এম. জন ঐশধী স্কিম্না লৈবাক মীয়ামদা মগুন লৈবা অমসুং শেল চঙদবা হেল্থকেয়র ফংহনবদা মরু ওইবা থৌদাং য়ারি হায়না মহাক্না ফোংদোকখি। হৌখিবা চহি ৮দগী, মেদিকেল এজুকেসন সেক্তরদা খোঙজেল য়াঙনা অহোংবা লাক্লি হায়না মহাক্না হায়খি। মশিং থীঙমদ্রবা নহাশিংগী অপাম্বদা হেন্না তেংবাংগদবা থৌওং অমা ওইরিবা লোকেল লোলদা মেদিকেল এজুকেসন চত্থবা য়াহন্নবা ভারত সরকারনা য়াম্না কন্না হোৎনরি হায়না মহাক্না পাউদমখি। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “আরোগ্যা পরম ভাগ্য স্বস্থায় সর্ৱার্থসাধনম।। মীয়ামদা ৱর্ল্দ হেল্থ দেগী য়াইফ পাউজেল পীজরি। মীওই খুদিংনা হকশেল ফনা লৈবা ওইসনু। ঙসি অসিদি হকশেলগী সেক্তরগা মরী লৈনবা মীওই খুদিংদা তৌবীমল খঙবা উৎপা নুমিৎনি। মখোয়না কন্না হোৎনজবনা মরম ওইরগা ঐখোয়গী গ্রহনা তেক্ত-কায়দনা লৈরিবনি”। “ভারত সরকারনা লৈবাক্কী হকশেলগী ইনফ্রাস্ত্রকচর হেন্না ফগৎহন্নবা কন্না হোৎনরি। মীওই খুদিংদা মগুন লৈবা অমসুং শেল চঙদবা হেল্থকেয়র ফংহনবা হায়বসিদা অহেনবা মিৎয়েং চঙলি। ঐখোয়গী লৈবাক অসিদা মালেমগী খ্বাইদগী চাউবা হকশেলগী পথাপ, অয়ুশমান ভারত লৈ হায়বসিনা ভারত মচা খুদিংবু চাউথোকচহল্লি”। “ঐহাক্না পি.এম. জন ঔশধী স্কিমগুম্বগী বেনিফিশরী উন্নবা মতমদা য়াম্না নুংঙাইবা ফাওই। ঐখোয়না শেল চঙদবা হেল্থকেয়রদা মিৎয়েং চঙবদগী লাইরবা অমসুং মিদ্দল ক্লাস মীওইশিংগী শেল য়াম্না তুংশিনহল্লে। মসিগা লোয়ননা, মীপুম খুদিংনা হকশেল ফবা হায়বসিবু হেন্না খুমাং চাউশিলহন্নবা ঐখোয়না ঐখোয়গী আয়ুশ নেতৱর্কপু মপাঙ্গল হেন্না কনখৎহল্লে”। “হৌখিবা চহি ৮দগী, মেদিকেল এজুকেসন সেক্তরদা খোঙজেল য়াঙনা অহোংবা লাক্লি। মেদিকেল কোলেজ অনৌবা কয়া অমসু লৈরে। মশিং থীঙমদ্রবা নহাশিংগী অপাম্বদা হেন্না তেংবাংগদবা থৌওং অমা ওইরিবা লোকেল লোলদা মেদিকেল এজুকেসন চত্থবা য়াহন্নবা ভারত সরকারনা য়াম্না কন্না হোৎনরি”।